Magni Elsheim

Borghild Magni Elsheim  (født 1965) er en norsk jurist som fra 2015 er førstelagmann (leder) ved Gulating lagmannsrett. I 2023 var hun konstituert dommer i Norges Høyesterett. 

Elsheim tok juridisk embetseksamen ved Universitetet i Bergen i 1990. Hun har tidligere vært dommerfullmektig i Midhordland tingrett og deretter arbeidet som privatpraktiserende advokat. Hun har arbeidet som konsernadvokat i Norsk Hydro. Hun har vært lagdommer siden 2003 og ble i 2015 førstelagmann og første kvinnelige leder i Gulating lagmannsrett.

Hun var konstituert dommer ved Norges Høyesterett fra februar til juni 2023 og fra oktober til desember 2023.

Referanser

Eksterne lenker 
 Magni Elsheim, Domstol.no

Konstituerte dommere i Norges Høyesterett
Norske dommere